Ministru kabineta noteikumu projekta „Individuālu lauksaimniecības un mežsaimniecības transportlīdzekļu atbilstības novērtēšanas noteikumi” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Individuālu lauksaimniecības un mežsaimniecības transportlīdzekļu atbilstības novērtēšanas noteikumi” (turpmāk – noteikumu projekts) sagatavotas saskaņā ar Ceļu satiksmes likuma 15.1 panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban traktortehnikas un tās piekabju tehniskās atbilstības prasības nosaka Ministru kabineta 2006.gada 27.jūnija noteikumi Nr.535 „Lauksaimniecībā vai mežsaimniecībā izmantojamo traktoru, piekabju un to sastāvdaļu atbilstības noteikumi” (turpmāk – noteikumi Nr. 535).Noteikumi Nr.535 paredz EK tipa apstiprinājuma un atsevišķu lauksaimniecības un mežsaimniecības transportlīdzekļu (turpmāk – transportlīdzekļu) apstiprinājuma kārtību, pārņemot EIROPAS PARLAMENTA UN PADOMES 2003. gada 26. maija DIREKTĪVU 2003/37/EK, kas attiecas uz tipa apstiprinājumu lauksaimniecības vai mežsaimniecības traktoriem, to piekabēm un maināmām velkamām mašīnām kopā ar to sistēmām, detaļām un atsevišķām tehniskām vienībām un ar ko atceļ Direktīvu 74/150/EEK, un tām direktīvām, kas izriet no šīs direktīvas. Ievērojot lielo direktīvu skaitu, kā arī lai uzlabotu iekšējo tirgus darbību un izveidotu visaptverošu un vienotu Savienības tipa apstiprināšanas sistēmu traktoriem, to piekabēm un maināmām velkamām iekārtām, 2013.gada 5.februārī tika pieņemta Eiropas Parlamenta un Padomes regula Nr.167/2013 par lauksaimniecības un mežsaimniecības transportlīdzekļu apstiprināšanu un tirgus uzraudzību (turpmāk – Regula Nr.167/2013).Regula Nr.167/2013 stājās spēkā 2016.gada 1.janvārī, un ar tās spēkā stāšanās dienu ir atcelta direktīva Nr.2003/37/EK un pārējās direktīvas, kas attiecas uz traktortehnikas atbilstības novērtēšanu. Regula Nr.167/2013 neattiecas uz individuālu jeb atsevišķu transportlīdzekļu apstiprināšanu, tāpēc valstī ir jāparedz individuālu transportlīdzekļu apstiprināšanas prasības un kārtība. Noteikumu projekta mērķis ir noteikt prasības un kārtību, kādā notiek ekspluatēšanai Latvijā paredzētu individuāli vienā eksemplārā izgatavotu vai pabeigtu lauksaimniecības un mežsaimniecības transportlīdzekļu apstiprināšana un tirgus uzraudzība, jo individuāli izgatavotam transportlīdzeklim atsevišķi sastāvdaļas netiek ražotas. Noteikumi neattiecas uz jauniem sērijveida ražotiem transportlīdzekļiem, jo šo transportlīdzekļu atbilstības novērtēšana notiek saskaņā ar regulas Nr.167/2013 prasībām.  |
| 3. | Projekta izstrādē iesaistītās institūcijas | Valsts tehniskās uzraudzības aģentūra un VSIA „Sertifikācijas un testēšanas centrs” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Biedrības „Lauksaimniecības tehnikas ražotāju un tirgotāju asociācija” 23 biedri un traktortehnikas ražotāji, kā arī 124 traktortehnikas tirgotāji un traktortehnikas īpašnieki, kas vēlēsies apstiprināt individuālo transportlīdzekli. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nemaina administratīvo slogu, tiesības un pienākumus sabiedrības grupām un institūcijām, ne arī veicamās darbības. |
| 3. | Administratīvo izmaksu monetārs novērtējums | Individuālā transportlīdzekļu apstiprināšana ir vienreizējs pasākums. Tiek prognozēts, ka gada laikā tiks apstiprināti 100 individuālo transportlīdzekļu. Administratīvās izmaksas, kas veidojas, transportlīdzekļa īpašniekam (turētājam) sagatavojot un iesniedzot institūcijai nepieciešamos dokumentus pirms transportlīdzekļa tehniskās ekspertīzes:1) iesniegumu C = (6,79 x 0,25) x (100 x 1) = EUR 169,75;2) īpašumtiesību apliecinošs dokuments C = (6,79 x 0,166) x (100 x 1) = EUR 112,71; 3) tehnisko dokumentāciju C = (6,79 x 8) x (100 x 1) = EUR 5432;4) testēšanas vai mērījuma rezultātus C = (6,79 x 0,166) x (100 x 1) = EUR 112,71. Kopējās administratīvās izmaksas transportlīdzekļu īpašniekiem (turētājiem) par 100 individuālu transportlīdzekļu apstiprināšanu – EUR 5827,17.Administratīvās izmaksas institūcijai:1) dokumentu izvērtēšana C = (7 x 0,66) x (100 x 1) = EUR 462;2) tehniskās ekspertīzes slēdziena sagatavošana C = (7 x 0.5) x (100 x 1) = EUR 350; 3) individuālā transportlīdzekļa apstiprinājuma sagatavošanaC = (7 x 1) x (100 x 1) = EUR 700, Kopējās administratīvās izmaksas institūcijai par 100 individuālu transportlīdzekļu apstiprināšanu – EUR 1542.  |
| 4. | Cita informācija | Nav. |

*Anotācijas III–IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr.167/2013 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| 1.tabula **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.167/2013 |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.167/2013 3.panta 10. punkts | Projekta 2.2. apakšpunkts | Pārņemtas pilnībā. | Neparedz stingrākas prasības. |
| Regulas Nr.167/2013 2.panta 2. punkts | Projekta 2.3. apakšpunkts | Pārņemtas pilnībā. | Neparedz stingrākas prasības. |
| Regulas Nr.167/2013 4.pants | Projekta 4.pielikuma 1.punkta 4. daļa. | Pārņemtas pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Saskaņā ar Ministru kabineta 2010.gada 23.februāra instrukciju Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektiem” un 1998. gada 22. jūnija Direktīvas 98/34/EK, ar ko nosaka informācijas sniegšanas kārtību tehnisko standartu un noteikumu jomā, 8.panta 1.punktu Latvija informēs Eiropas Komisiju par sagatavoto noteikumu projektu.Tāpat Zemkopības ministrija 2016.gada 18.februāra vēstulē Nr. 2.2-2e/469/2016 ir informējusi Ekonomikas ministriju, un tā savukārt ir paziņojusi Eiropas Komisijai par paredzētajiem pasākumiem, ievērojot šos sīki izstrādātos atzinumus. Tā kā no Eiropas Komisijas nav saņemts atkārtots atzinums, noteikumu projekts pēc papildināšanas ir uzskatāms par saskaņotu ar Eiropas Komisiju atbilstoši savstarpējās atzīšanas principam. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par normatīvā akta projektu 2015.gada. 7.septembrī tika ievietota tīmekļa vietnē www.zm.gov.lv. |
| 2. | Sabiedrības līdzdalība projekta izstrādē | Projekts 2015.gada 4.septembrī elektroniski tika nosūtīts saskaņošanai biedrībai „Zemnieku Saeima”, Lauksaimniecības organizāciju sadarbības padomei, Latvijas Lauksaimniecības kooperatīvu asociācijai un biedrībai „Lauksaimniecības tehnikas ražotāju un tirgotāju asociācija”. |
| 3. | Sabiedrības līdzdalības rezultāti | Biedrība „Lauksaimniecības tehnikas ražotāju un tirgotāju asociācija” noteikumu projektu saskaņoja bez iebildumiem. No pārējām nevalstiskajām organizācijām atbildes nav saņemtas.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts tehniskās uzraudzības aģentūra un VSIA „Sertifikācijas un testēšanas centrs”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas. Projekta izpildei nav nepieciešama jaunu institūciju izveide, esošo likvidācija vai reorganizācija. Noteikumu projekts tiks īstenots esošajās institūcijās ar to cilvēkresursiem. |
| 3. | Cita informācija | Nav.  |

Zemkopības ministrs J.Dūklavs

14.10.2016. 13:17

1153

A.Bumbuls

67027184, Adris.Bumbuls@zm.gov.lv